Efter snart tre år i radioen rykker seniorkorrespondent Kirsten Birgit Schiøtz Kretz Hørsholm og redaktør Rasmus Bruun fra Radio24syv-programmet ’Den Korte Radioavis’ ud på landevejen.

Fra næste forår bliver det populære radioprogram til et liveshow.

Det skriver værterne i en pressemeddelelse.

Showet, der kommer til at hedde ’Det Skide Show’, får premiere i Bremen Teater i København 1. marts til næste år og vil derefter blive vist i Odense 20. og 21. marts og i Aarhus 8. april.

Politisk satire

- Det bliver helt sikkert ikke politisk korrekt. Det bliver spiddende. Og intet er helligt, udtaler de to bag ’Den Korte Radioavis’, Frederik Cilius og Rasmus Bruun om showet.

- Ej, helt ærligt. Vi aner ikke, hvad det kommer til at handle om. Der er jo for helvede et helt år til, siger de, men lover, at der vil komme masser af politisk satire.

Læs også : Kirsten Birgits største fan: 5 gyldne øjeblikke fra den ukronede radiodronning